มาเดินเล่นที่เซนทรัลเวิลดิ์หาอะไรกิน อยากกินชาบู ก็เลยมากินโมโม พาราไดซ์ เมื่อก่อนกินบ่อย แต่ไม่เคยกินสาขานี้เลย วันนี้ไปคนรอคิวเยอะ จองคิวไว้ ไปเดินเล่นสัก 20 นาที พนักงานโทรมาตาม ชอบตรงนี้ค่ะ ไม่ต้องนั่งรอให้เสียเวลา มาถึงเราเลือกเปนบุฟเฟ่ต์ราคา 549 บาท รวมทั้งอาหาร เครื่องดื่ม และของหวาน ระยะเวลา 2 ชม.เราเลือกน้ำซุปแบบสุกี้ น้ำดำ กับน้ำซุปแบบเผ็ด เนื้อ ใช้เนื้อดี นุ่ม อร่อยมากค่ะ กินคู่กับไข่ดิบเข้ากันมาก เนื้อหมูก็อร่อยค่ะ นุ่มเป็นเนื้อหมูคุโรบุตะจากซีพี อร่อยค่ะ ที่ประทับใจของหวานมีทั้งไดฟุกุ และไอติม ให้เลือกหลายรส ไอติมรสบ๊วย ชาเขียว กับมะม่วงอร่อยค่ะ ลองสามรสชอบสามรสเลย รวมทั้งไดฟุกุรสสตอเบอรี่กับชาเขียวก็อร่อย เสิร์ฟอาหารช้าไปนิด แต่ก็ยังโอเค พนักงานให้ความใส่ใจ คอยถามตลอดรับอะไรเพิ่มใหม่ โดยรวมดี และอร่อยเหมือนเดิมค่ะ